የብሄራዊ ቡድኖችና ክለቦች የውድድር ተሳትፎና ውጤት አነስተኛ መሆኑ ተጠቆመ
 ብሄራዊ ቡድኖችና ክለቦች በዓለም አቀፍና በሃገር አቀፍ ደረጃ በሚያካሂዷቸው ውድድሮች ላይ በተደራሽነት፣ በጥራት፣ በውጤት እንዲሁም ፍትሃዊነት ላይ ጉድለቶች እንዳሉባቸው ሃገር አቀፉ የስፖርት ሪፎርም ፍኖተ ካርታ አመለከተ።የስፖርት ሪፎርም ፍኖተካርታው
እንደሚ ያሳየው የስፖርት
ዘርፉ በሃገር አቀፍ
ደረጃ ተሳትፎ የሚደረግባቸውን
የስፖርት ዓይነቶች 17 ለማድረስ
ታቅዶ እየተሰራ ሲሆን፤
አሰካሁን 11 ማድረስ
ተችሏል።ከእነዚህ ውስጥ ውጤት
ማስመዝገብ የተቻለው ደግሞ
በስምንት የስፖርት አይነቶች
ነው። ለዚህ እንደ
ምክንያት የሚቀርበው ደግሞ
በብሄራዊ ቡድኖችና ክለቦች
የውድድር ተሳትፎ የተደራሽነት፣
የጥራት፣ የውጤት እንዲሁም
የፍትሃዊነት ጉድለቶች መኖራቸው
እንደሆነ በጥናት ተረጋግጧል።
በትምህርት ቤቶች፣ በከፍተኛ
የትምህርት ተቋማት፣ የሰራተኞች፣
የመከላከያና ፖሊስ እንዲሁም
በሌሎች ውድድሮች ላይ
መሰል ችግሮች የሚስተዋሉ
መሆኑንም በሰነዱ ተጠቁ
ሟል፡፡ በሃገር አቀፍ ደረጃ የሚዘጋጁ ውድድሮች በቂና ደረጃቸውን የጠበቁ ካለመሆናቸውም በተጨማሪ የሁሉንም ዕድሜ፣ ጾታ፣ ስፖርትና የአካል ጉዳት ያካተተ እንዳልሆነም ፍኖተካርታው ያሳያል።ውድድሮች ከቀበሌ እስከ ሃገር አቀፍ ደረጃ አካታች፣ ተመጋጋቢና ተከታታይ አለመሆና ቸው፣ የስፖርታዊ ጨዋነትን መርህ መሳታቸው እንዲሁም ውድድሮች ከፍተኛ በጀት የሚጠይቁና ምንጫቸውም መንግስት በመሆኑ ጊዜውን የጠበቀና በቂ ተሳትፎ አለማድረግም በዘርፉ ከሚስተዋሉ ችግሮች መካከል ዋነኞቹ እንደሆኑ ይጠቀሳሉ።በአህጉርና ዓለም አቀፍ ውድድሮች ላይ የሚደረገው ተሳትፎም አነስተኛ የሚባል ነው። የውድድሮች ተመጋጋቢ፣ አካታች እና ፍትሃዊ አለመሆንም ለአዲስ ስፖርተኞች የሚሰጠውን ዕድል አናሳ በማድረጉ ተተኪ ስፖርተኞችን በሚፈለገው ልክ ማየት አልተቻለም።በውድድሮች የሚደረገው ክትትልና ግምገማ በርካታ ክፍተቶች ያሉበት ከመሆኑም ባሻገር ባለሀብቶች በሃገርና ዓለም አቀፍ ውድድሮች ላይ ያላቸው ተሳትፎ አነስተኛ መሆንም በሰነዱ ተመልክቷል፡፡በሃገር ውስጥ በየደረጃው ያሉ ውድድሮችንና የስፖርት ፌስቲቫሎችን በማስፋፋትና ደረጃቸ ውን በማሳደግ ብቁና ተፎካካሪ ስፖርተኞችን ለመፍጠር የሚያስችል አሰራር መንደፍም አስፈላጊ መሆኑን ፍኖተ ካርታው ያስገነዝባል።ለሁሉም የስፖርት ዓይነቶች ዝግጅት ማድረግ የሚያስችል የብሄራዊ ቡድን ማዕከል መገናባት ወይም በዚያ ሁኔታ ውስጥ ያሉትን ደረጃቸውን መቃኘትም ተገቢ እንደሆነ አመላክቷል።ዓለም አቀፍ ውድድሮችን በሃገር ውስጥ ማዘጋጀትና ደረጃቸውን ማሳደግ፤ ለዚህም እንዲረዳ በመገንባት ላይ ያሉትን የስፖርት ማዘውተሪያ ስፍራዎች ለመጠቀም የሚያስችል የአሰራር ስርዓት መንደፍም አስፈላጊ ነው። እንደ መላ ኢትዮጵያ ጨዋታዎች ላሉ ውድድሮች ተገቢውን ትኩረት በመስጠት በብሄራዊ የስፖርት ምክር ቤት የበላይነት እንዲጠበቅ በማድረግ ማዘጋጀት፣ ባለሃብቶች ውድድሮችን እንዲያዘጋጁና እንዲደግፉ ማድረግ እንዲሁም በዓለም አቀፍ ደረጃ ውጤታማ የሆኑ አንጋፋ አትሌቶችን ስልጠና እና የብቃት ማረጋገጫ በመስጠት በአሰልጣኝነት እንዲሰማሩ ማድረ ግንም ሰነዱ በመፍትሄነት አካቷል፡፡አዲስ ዘመን ኅዳር 19/2012 ብርሃን
ፈይሳ